b'\n_START_ARTICLE_\nEridanos\n_START_PARAGRAPH_\nEridanos (muinaiskreikaksi \xe1\xbc\xa8\xcf\x81\xe1\xbf\x90\xce\xb4\xe1\xbe\xb0\xce\xbd\xcf\x8c\xcf\x82) oli kreikkalaisessa mytologiassa myyttinen joki, jonka kerrottiin olevan Hyperboreassa. Sen henkil\xc3\xb6itym\xc3\xa4n\xc3\xa4 esitettiin jokijumala, Okeanoksen ja Tethyksen poika. Eridanosta kutsuttiin jokien kuninkaaksi, jonka rantat\xc3\xb6rmilt\xc3\xa4 l\xc3\xb6ytyi runsaasti meripihkaa. Joen varsinaista esikuvaa ei tunneta, ja antiikin kirjoittajat yhdist\xc3\xa4v\xc3\xa4t sen muun muassa Pohon ja Tonavaan. Eridanoksen tyt\xc3\xa4r oli Zeuksippe._NEWLINE_Hesiodos kertoi Tyfonin kylpev\xc3\xa4n Eridanoksessa. Herodotos ep\xc3\xa4ilee koko joen olemassaoloa, ja v\xc3\xa4itt\xc3\xa4\xc3\xa4 sen nimen perusteella olevan jonkun kreikkalaisen runoilijan keksint\xc3\xb6\xc3\xa4. Apollonios Rhodios ja Ovidius yhdist\xc3\xa4v\xc3\xa4t joen meripihkan alkuper\xc3\xa4n heliadeihin, jotka muuttuivat poppeleiksi murehdittuaan veljens\xc3\xa4 Faethonin kohtalo. T\xc3\xa4m\xc3\xa4 oli menett\xc3\xa4nyt is\xc3\xa4lt\xc3\xa4\xc3\xa4n auringonjumala Heliokselta lainaamiensa aurinkovaunujen hallinnan ja pudonnut Eridanokseen sen j\xc3\xa4lkeen, kun Zeus pelastaakseen maan oli ly\xc3\xb6nyt h\xc3\xa4nt\xc3\xa4 salamallaan. Faethonin yst\xc3\xa4v\xc3\xa4 Kyknos puolestaan etsi t\xc3\xa4m\xc3\xa4n ruumista joesta lakkaamatta, jolloin jumalat muuttivat h\xc3\xa4net joutseneksi._NEWLINE_Vergiliuksen Aeneis-runoelman mukaan Eridanos oli yksi Haadeen l\xc3\xa4pi virtaavista joista._NEWLINE_Eridanos oli my\xc3\xb6s v\xc3\xa4h\xc3\xa4isemm\xc3\xa4n joen nimi, joka virtasi Ateenan l\xc3\xa4hist\xc3\xb6ll\xc3\xa4.'